CELEX: 32010D0270
Language: et
Date: 2010-05-06 00:00:00
Title: 2010/270/: Komisjoni otsus, 6. mai 2010 , millega muudetakse nõukogu direktiivi 92/65/EMÜ E lisa 1. ja 2. osa seoses veterinaarsertifikaatide näidistega põllumajandusettevõtetest pärit loomade ning mesilaste ja kimalaste jaoks (teatavaks tehtud numbri K(2010) 2624 all) (EMPs kohaldatav tekst)

12.5.2010   
            
            
               ET
            
            
               Euroopa Liidu Teataja
            
            
               L 118/56
            
         KOMISJONI OTSUS,
   6. mai 2010,
   millega muudetakse nõukogu direktiivi 92/65/EMÜ E lisa 1. ja 2. osa seoses veterinaarsertifikaatide näidistega põllumajandusettevõtetest pärit loomade ning mesilaste ja kimalaste jaoks
   (teatavaks tehtud numbri K(2010) 2624 all)
   (EMPs kohaldatav tekst)
   (2010/270/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 22 esimest lõiku,
   ning arvestades järgmist:
   
               (1)
            
            
               Direktiivi 92/65/EMÜ artiklis 10 on sätestatud koerte, kasside ja valgetuhkrutega kauplemist reguleerivad loomatervishoiunõuded.
            
         
               (2)
            
            
               Kõnealuse direktiivi E lisa 1. osas on esitatud veterinaarsertifikaadi näidis põllumajandusettevõtetest pärit loomadega, sealhulgas koerte, kasside ja valgetuhkrutega kauplemiseks.
            
         
               (3)
            
            
               Euroopa Parlamendi ja nõukogu määruses (EÜ) nr 998/2003 (2) on sätestatud lemmikloomade mittekaubandusliku liikumise suhtes kohaldatavad loomatervishoiunõuded ja niisuguse liikumise kontrollimise suhtes rakendatavad eeskirjad. Määrust kohaldatakse selle I lisas loetletud lemmikloomaliikide liikumise puhul liikmesriikide vahel või kolmandatest riikidest. Koerad, kassid ja valgetuhkrud on loetletud kõnealuse lisa A ja B osas.
            
         
               (4)
            
            
               Määruses (EÜ) nr 998/2003 sätestatud nõuded erinevad sõltuvalt sihtliikmesriigist ja päritoluliikmesriigist või kolmandast päritoluriigist.
            
         
               (5)
            
            
               Kolmandad riigid, mis kohaldavad lemmikloomade mittekaubandusliku liikumise suhtes määrusega (EÜ) nr 998/2003 ette nähtud eeskirjadega vähemalt samaväärseid eeskirju, on loetletud kõnealuse määruse II lisa B osa 2. jaos.
            
         
               (6)
            
            
               Et vältida kaubanduslike liikumiste petturlikku esitamist lemmikloomade mittekaubanduslike liikumistena määruse (EÜ) nr 998/2003 tähenduses, on kõnealuse määruse artikli 12 esimese lõigu punktiga b ette nähtud direktiivi 92/65/EMÜ sätete ja kontrollide kohaldamine enam kui viie lemmiklooma liikumise suhtes, juhul kui loomad tuuakse liitu muust kui kõnealuse määruse II lisa B osa 2. jaos loetletud kolmandast riigist.
            
         
               (7)
            
            
               Lisaks sellele on komisjoni 6. mai 2010. aasta määrusega (EL) nr 388/2010 (millega rakendatakse Euroopa Parlamendi ja nõukogu määrust (EÜ) nr 998/2003 seoses mittekaubanduslikult liikuvate teatavat liiki lemmikloomade maksimaalse arvuga) (3) ette nähtud, et määruse (EÜ) nr 998/2003 artikli 12 esimese lõigu punktis b osutatud nõudeid ning kontrolle kohaldatakse lemmikloomadena peetavate koerte, kasside ja valgetuhkrute liikumise suhtes, kui neid loomi on ühest liikmesriigist teise liikumisel või kõnealuse määruse II lisa B osa 2. jaos loetletud kolmandatest riikidest liikmesriiki liikumisel rohkem kui viis.
            
         
               (8)
            
            
               Määrusega (EÜ) nr 998/2003 on ette nähtud ka, et üleminekuperioodil kehtivad lemmikloomadena peetavate koerte, kasside ja valgetuhkrute mittekaubandusliku liikumise suhtes Iirimaa, Malta, Rootsi või Ühendkuningriigi territooriumile teatavad lisatingimused.
            
         
               (9)
            
            
               Direktiivis 92/65/EMÜ osutatakse neile lisatingimustele üksnes seoses koerte, kasside ja valgetuhkrutega kauplemisega, mis on suunatud Iirimaale, Rootsi või Ühendkuningriiki.
            
         
               (10)
            
            
               Liidusiseses kaubanduses kasutatavate sertifikaatide näidised peavad olema kooskõlas veterinaariaalase elektroonilise süsteemiga TRACES, mis on välja arendatud kooskõlas komisjoni otsusega 2003/623/EÜ (4).
            
         
               (11)
            
            
               Et tagada rohkem kui viie lemmikloomana peetava koera, kassi ja valgetuhkru kõikidesse liikmesriikidesse, sealhulgas Maltale, mittekaubandusliku liikumise suhtes kehtivate tingimuste ja kontrollide ühtne kohaldamine, on vaja kohandada direktiivi 92/65/EMÜ E lisa 1. osas sätestatud veterinaarsertifikaadi näidist.
            
         
               (12)
            
            
               Direktiivi 92/65/EMÜ E lisa 2. osas on sätestatud ka veterinaarsertifikaadi näidis liidusiseseks kauplemiseks elusmesilastega (Apis mellifera) ja kimalastega (Bombus spp.).
            
         
               (13)
            
            
               Kõnealuses seritifikaadis on esitatud loomatervishoiunõuded seoses Ameerika haudmemädanikuga nii mesilaste kui ka kimalaste puhul. Nimetatud nõuete alusel on lubatud vaid mesilaste ja kimalaste liikumine piirkondadest, kus kõnealust haigust ei esine. Haiguspuhangu korral on ette nähtud 30päevane liikumiskeeld ja seda kohaldatakse puhangupiirkonnast kolme kilomeetri raadiuses.
            
         
               (14)
            
            
               Enamikul juhtudest peetakse kimalasi siiski keskkonnast eraldatud pesades, mida pädev asutus regulaarselt jälgib ja mille puhul kontrollitakse haiguste esinemist. Vastavad ettevõtted, mida on tunnustanud asjaomase liikmesriigi pädev asutus ja mis on selle järelevalve all, ei ole tõenäoliselt nakatunud E lisa 2. osas sätestatud kolme kilomeetri raadiuses esineva Ameerika haudmemädaniku puhangu tõttu nagu välitingimustes elavad kolooniad.
            
         
               (15)
            
            
               Seetõttu on asjakohane muuta mesilaste ja kimalastega liidusiseseks kauplemiseks ette nähtud veterinaarsertifikaadi näidist, et lisada loomatervishoiu erinõuded kimalaste suhtes, keda peetakse keskkonnast eraldatud pesades.
            
         
               (16)
            
            
               Seepärast tuleks vastavalt muuta direktiivi 92/65/EMÜ E lisa 1. ja 2. osa.
            
         
               (17)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiivi 92/65/EMÜ E lisa muudetakse käesoleva otsuse lisa kohaselt.
   Artikkel 2
   Käesolev otsus on adresseeritud liikmesriikidele.
   
      Brüssel, 6. mai 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 268, 14.9.1992, lk 54.
   
      (2)  ELT L 146, 13.6.2003, lk 1.
   
      (3)  ELT L 114, 7.5.2010, lk 3.
   
      (4)  ELT L 216, 28.8.2003, lk 58.
   
      LISA
      Direktiivi 92/65/EMÜ E lisa muudetakse järgmiselt:
      
                  1.
               
               
                  1. osa asendatakse järgmisega:
                  „1. osa. –   Veterinaarsertifikaat põllumajandusettevõtetest pärit loomadega (kabiloomad, linnud, jäneselised, koerad, kassid ja valgetuhkrud) kauplemiseks
                  92/65 EI
                  
                     
                  
                     
                  
                     
               
            
                  2.
               
               
                  2. osa asendatakse järgmisega:
                  „2. osa. –   Veterinaarsertifikaat mesilaste ja kimalastega kauplemiseks
                  92/65 EII